**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՀՈՒՆԻՍԻ 11-Ի N 970-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Ոստիկանություն** | **04.08.2022թ.** |
| **N 1/21/67575-22** |
|  1. Նախագծի 1-ին կետի 1-ին ենթակետով խմբագրվող 4-րդ գլխի՝1) 7-րդ կետում activesociety.am վեբ կայքում կամ Ռօադ Քոնթրոլ Արմենիա (Road Control Armenia) բջջային հավելվածում բառերը փոխարինել բջջային հավելվածը ներբեռնած բջջային հեռախոսահամարի միջոցով բառերով,2) 9-րդ և 10-րդ կետերը հանել, 3) 11-րդ կետից հանել Նույնականացում անցնելուց և բառերը: | **Չի ընդունվել** 1) Նախագծի 1-ին կետի 1-ին ենթակետով խմբագրվող 4-րդ գլխի 7-րդ կետում նախատեսվում է այն հարթակը, որտեղ հնարավոր է անցնել նույնականցում, իսկ առաջարկվող տարբերակը նախատեսում է միջոց, որով կարելի է նույնականացվել: Հետևաբար առաջարկվող ձևակերպումը չի համապատասխանում նշված կետի բովանդակությանը և կարգավորման նպատակին: 2) «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» օրենքի համաձայն՝ Բջջային հավելվածի տեխնիկական բնութագիրը (նկարագրությունը, ինտերֆեյսը) և դրանից օգտվելու կարգը սահմանում է Հայաստանի Հանրապետության կառավարությունը: Այսինքն՝ Կառավարության 2020 թվականի հունիսի 11-ի N 970-Ն որոշմամբ նշված կարգը սահմանելը ինքնանպատակ չէ, այլ օրենքի պահաջ:  Բացի այդ, նշված կետերը հանելու պարագայում, պարզ չէ, թե ինչպես է իրականացվելու անձի նույնականացումը: Նախագծով առաջարկվող կարգավորումների միջոցով հնարավորինս փորձ է արվում դյուրացնել քաղաքացիների նույնականացման գործընթացը և համակարգից օգտվելը, սակայն նշված կետերը հանելու պարագայում ընդհանրապես անտեսվում է նույնականացման օրենքով նախատեսված պահանջը, ինչը խնդրահարույց է: 3) Տե՛ս նախորդ կետում ներկայացված դիրքորոշումը: |
|  2. Առաջարկվում է նաև գործող որոշման հավելված N 1-ի 22-րդ և 31-րդ կետերում 3 րոպեի ընթացքում բառերը փոխարինել 10 րոպեի ընթացքում բառերով: | **Ընդունվել է** Նախագծում կատարվել են համապատասխան փոփոխություններ: |
|  3. Բացի այդ, ներկայացված առաջարկությունները վերաբերում են նաև Նախագծի 1-ին կետի 5-րդ ենթակետով խմբագրվող 2-րդ գլխի համապատասխան դրույթներին: Առաջարկությունները պայմանավորված են սովորական քաղաքացի հանդիսացող օգտատիրոջ համար նույնականացման գործընթացն ավելի դյուրին դարձնելու հանգամանքով:  | **Չի ընդունվել** Տե՛ս 1-ին կետում ներկայացված դիրքորոշումը: |
|  4. Միաժամանակ, առաջարկվում է Հայաստանի Հանրապետության կառավարության 2020 թվականի հունիսի 11-ի «Պետական սեփականություն հանդիսացող հատուկ մշակված համակարգում (բջջային հավելված) գրանցված նույն անձի կողմից նույն տրանսպորտային միջոցի վերաբերյալ էլեկտրոնային հաղորդում ուղարկելու ամսական և տարեկան առավելագույն քանակը, ինչպես նաև բջջային հավելվածի միջոցով արձանագրվող իրավախախտման տեսակները սահմանելու մասին» N 966-Ն որոշման 1-ին կետի 1-ին ենթակետում 3 և 30 թվերը փոխարինել համապատասխանաբար 30 և 100 թվերով: | **Չի ընդունվել**  Ներկայացված առաջարկությունը չի բխում նախագծի կարգավորման առարկայից: Նշված փոփոխությունը անհրաժեշտ է կատարել Կառավարության 2020 թվականի հունիսի 11-ի N 966-Ն որոշման մեջ: |
| **2. Բարձր տեխնոլոգիական արդյունաբերության նախարարություն** | **05.08.2022թ.** |
| **N 01/10/6321-2022** |
|  Դիտողություններ և առաջարկություններ չկան:  |  |
| **3. Կենտրոնական բանկ** | **08.08.2022թ.** |
| **N 15.4-06/0274-22** |
|  Ներկայումս Հայաստանի Հանրապետությունում փոխվարչապետ Մհեր Գրիգորյանի, որպես երկրի գլխավոր տեղեկատվական համակարգողի, համակարգման ներքո իրականացվում են «Թվային(էլեկտրոնային) հասարակության և տնտեսության ձևավորման», այդ թվում՝ անձանց նույնականացման(eID) ոլորտի բարեփոխումներ։ Նույնականացման ոլորտի բարեփոխումների նպատակն է էլեկտրոնային նույնականացման միասնական կառուցակարգի ստեղծումը և գործարկումը, որը հիմնված է լինելու թվային տեխնոլոգիաների պատասխանատու օգտագործման և անձնական տվյալների պաշտպանության վրա։ Նույնականացման ոլորտի բարեփոխումներում ակտիվ ներգրավված է նաև Հայաստանի Հանրապետության ոստիկանությունը։  Հաշվի առնելով, որ Ձեր կողմից ներկայացված Նախագծի հիմնական նպատակը համակարգի օգտատերերի նույնականացման գործընթացի հեշտացումն ու մատչելիության ապահովումն է, հայտնում ենք, որ էլեկտրոնային նույնականացման բարեփոխումները նույնպես ուղղված են պետության մակարդակով հանրության համար հասանելի և պաշտպանված միասնական համակարգի ստեղծմանը, հետևաբար այս ոլորտում իրականացվող ցանկացած փոփոխություն պետք է առնվազն հիմնվի բարեփոխումներով առաջարկվող քաղաքականության վրա։ Միևնույն ժամանակ, Նախագծով առաջարկվող օգտատերերի նույնականացման գործընթացի հեշտացումն ու մատչելիությունը «Play Market» կամ «App Store» համակարգերի օգտագործմամբ խնդրահարույց ենք համարում անձնական տվյալների պաշտպանության ապահովման տեսանկյունից։ Այսպիսով, առաջարկում ենք վերանայել Նախագծով առաջարկվող կարգավորումները և հնարավորինս համահունչ դարձնել վերոնշյալ բարեփոխումներով նախատեսվող մոտեցումներին։ | **Չի ընդունվել** Հարկ ենք համարում նշել, որ Նախագծի մշակումը պայմանավորված է 2022 թվականի հուլիսի 19-ին վարչապետ Նիկոլ Փաշինյանի գլխավորությամբ տեղի ունեցած Ոստիկանության բարեփոխումները համակարգող խորհրդի նիստում տրված հանձնարարականով, որի ընթացքում, քննարկելով նաև բջջային հավելվածի միջոցով ճանապարհային երթևեկության կանոնների խախտումների վերաբերյալ հաղորդում տալու կարգի կիրարկման ընթացքը և ներկայացված վիճակագրությունը, առաջարկվել է դիտարկել համակարգի կիրառման ընթացակարգերի պարզեցման հնարավորությունը: Տվյալ դեպքում, կարծում ենք՝ առաջարկվող փոփոխությունները չեն հակասում էլեկտրոնային նույնականացման բարեփոխումներով առաջարկվող քաղաքականությանը, այդ թվում նման փաստ չի ներկայացվել նաև դիրքորոշման մեջ: Ինչ վերաբերում է անձնական տվյալների պաշտպանության ապահովման տեսանկյունից նախագծի խնդրահարույց լինելուն, ապա դիրքորոշմամբ որևէ հիմնավորմում չի ներկայացվել անձնական տվյալների պաշտպանության ապահովման պահանջներին Նախագծի անհամապատասխանության վերաբերյալ: Բացի այդ, սույն ամփոփաթերթում անդրադարձ է կատարվել անձնական տվյալների պաշտպանության հարցերին: |
| **4. Ֆինանսների նախարարություն** | **08.08.2022թ.** |
| **N 01/11-1/13946-2022** |
| Դիտողություններ և առաջարկություններ չկան:  |  |
| **5. Էլեկտրոնային կառավարման ենթակառուցվածքների ներդրման գրասենյակ ՓԲԸ** | **10.08.2022թ.** |
| **N 2713** |
|  1. Հայտնում ենք Ձեզ, որ ի տարբերություն վեբ կայքի՝ Նախագծով առաջարկվող բջջային հավելվածը չի ապահովում ՀՀ կառավարության 2017թ. թիվ 572-Ն որոշմամբ սահմանված պահանջները, մասնավորապես, անձի խիստ նույնականացման հնարավորությունը։ Ուստի, առաջարկում ենք համապատասխան բջջային հավելվածում ավելացնել խիստ նույնականացում ենթադրող՝ mID գործիքակազմը, իսկ այլ եղականով նույնականացվող անձանց (ովքեր գրանցվել և փաստաթղթերը դիտել են անձնագրային տվյալների լրացման միջոցով) դիտարկել որպես խիստ նույնականացում չանցած անձ։  | **Չի ընդունվել** Կառավարության 2017 թվականի մայիսի 25-ի N 572-Ն որոշմամբ սահմանվում են պետական մարմիններում էլեկտրոնային փաստաթղթերի և էլեկտրոնային թվային ստորագրությունների կիրառման կարգը և էլեկտրոնային թվային ստորագրության կիրառմամբ պետական և տեղական ինքնակառավարման մարմինների կողմից մատուցվող ծառայությունները կամ գործողություններն էլեկտրոնային ձևով ձեռք բերելիս վերջիններիս կողմից ստեղծված և շահագործվող էլեկտրոնային համակարգերի տեխնիկական ընդհանուր պահանջները: Նշված որոշման հավելված 1-ով սահմանված կարգի 1-ին կետի համաձայն՝ կարգով կարգավորվում են պետական մարմիններում էլեկտրոնային փաստաթղթերի և էլեկտրոնային թվային ստորագրությունների կիրառման առանձնահատկությունների հետ կապված հարաբերությունները: Իսկ հավելված 2-ի 1-ին կետի համաձայն՝ տեխնիկական ընդհանուր պահանջները կիրառվում են էլեկտրոնային թվային ստորագրության կիրառմամբ պետական և տեղական ինքնակառավարման մարմինների կողմից մատուցվող ծառայությունները կամ գործողություններն էլեկտրոնային ձևով ձեռք բերելիս վերջիններիս կողմից ստեղծված և շահագործվող էլեկտրոնային համակարգերի նկատմամբ, ինչպես նաև այդ համակարգերի միջոցով տեղեկատվության փոխանակման կամ նման համակարգերին ինտեգրման հայտ ներկայացրած այլ անձանց կողմից շահագործվող կամ ստեղծված էլեկտրոնային համակարգերի նկատմամբ: Այսպիսով, Կառավարության 2017 թվականի մայիսի 25-ի N 572-Ն որոշմամբ սահմանված պահանջները վերաբերում են պետական և տեղական ինքնակառավարման մարմինների կողմից իրականացվող գործունեությանը, մասնավորապես՝ ծառայությունների մատուցմանը: Տվյալ դեպքում գտնում ենք, որ քաղաքացիներին ծառայություն չի մատուցվում, այլ ստեղծված է հարթակ քաղաքացիների կողմից Ոստիկանությանը որոշակի տեղեկատվություն ներկայացնելու համար, հետևաբար գտնում ենք, որ Կառավարության 2017 թվականի մայիսի 25-ի N 572-Ն որոշումը այդ մասով վերաբերելի չէ: Բացի այդ, հարկ ենք համարում տեղեկացնել նաև, որ գործնականում ևս առկա են հարթակներ, որոնց միջոցով հնարավոր է լինում ապահովել անձանց այլնընտրանքային մուտքը համակարգ առանց նույնականացման քարտի: Այսպես, օրինակ, Հարկադիր կատարումն ապահովող ծառայության պաշտոնական կայքի «Անձնական կաբինետ» բաժնում գրանցվելու համար, e-cadastre.am կայքում գրանցվելու համար, Ոստիկանության «Ճանապարհային ոստիկանություն» ծառայության առցանց հարթակ մուտք գործելու համար բացի eID և mID գործիքակազմերից առկա են նաև այլընտրանքային եղանակներ, որոնց միջոցով հնարավոր է նույնականացվել, գրանցվել և ստանալ անհրաժեշտ տեղեկատվությունը՝ առանց Կառավարության 2017 թվականի մայիսի 25-ի N 572-Ն որոշմամբ սահմանված խիստ նույնականացման: Ինչ վերաբերում է mID գործիքակազմի օգտագործման միջոցով բջջային հավելվածում նույնականացման հնարավորությանը, ապա գտնում ենք, որ նման գործիքակազմի կիրառումը Նախագծի հիմնավորումներով նախանշված նպատակներին չի համապատասխանի, քանի որ այդ պարագայում նույնականացման գործընթացը չի պարզեցվի: |
|  2. Այնուհետև, հայտնում ենք նաև, որ Նախագծում ամրագրված «տեղեկանքի տեսքով հատկացված հանրային ծառայությունների համարանիշ» ձևակերպումը չի համապատասխանում ՀՀ կառավարության 2012թ. ապրիլի 05-ի թիվ 419-ն որոշմամբ սահմանված «հանրային ծառայությունների համարանիշ չստանալու մասին տեղեկանք» ձևակերպմանը։ Ուստի, առաջարկում ենք համապատասխանեցնել Նախագծում նշված ձևակերպումը արդեն իսկ գործող և ոլորտը կարգավորող համապատասխան իրավական ակտին։ | **Ընդունվել է** Նախագծում կատարվել են համապատասխան փոփոխություններ: |
| **6. Արդարադատության նախարարության** **անձնական տվյալների պաշտպանության գործակալություն** | **25.08.2022թ.** |
| **N /24.2/37613-2022** |
|  1. Ըստ Նախագծի հիմնավորման՝ Նախագծով առաջարկվող փոփոխությունների և լրացումների միջոցով նախատեսվում է դյուրացնել պետական սեփականություն հանդիսացող հատուկ մշակված տեղեկատվական համակարգում (այսուհետ նաեւ՝ Համակարգ) նույնականացվելու գորընթացը, ընդ որում` բովանդակային իմաստով խոսքը eID կամ MOBILEID համակարգերի միջոցով նույնականացումը (այսուհետ նաեւ՝ խիստ նույնականացում) համակարգում գրանցվողի անվան, ազգանվան, հայրանվան, անձնագրի կամ նույնականացման քարտի տվյալների (այսուհետ նաեւ՝ անձնագրային տվյալներ) եւ հանրային ծառայությունների համարանիշի կամ տեղեկանքի տեսքով հատկացված հանրային ծառայությունների համարանիշի (այսուհետ նաեւ՝ ՀԾՀ) միջոցով նույնականացմամբ (այսուհետ նաեւ՝ պարզ նույնականացում) փոխարինելու մասին է: Նախագծով առաջարկվող փոփոխությունները խնդրահարույց են անձնական տվյալների մշակման համաչափության եւ հավաստիության սկզբունքների տեսանկյունից, այնքանով, որքանով Նախագծով առաջարկվող փոփոխությունները հիմնավորված չեն բովանդակային իմաստով (հիմնավորումը վերաբերում է միայն նույնականացման գործընթացը դյուրացնելու միջոցով Համակարգի օգտագործումը խթանելուն):  Այսպես, «Անձնական տվյալների պաշտպանության մասին» ՀՀ օրենքի 5-րդ հոդվածի 1-ին մասի համաձայն՝ «1. Տվյալների մշակումը պետք է հետապնդի օրինական նպատակ, դրան հասնելու միջոցները պետք է լինեն պիտանի, անհրաժեշտ և չափավոր:»: Նույն օրենքի 6-րդ հոդվածի համաձայն՝ «1. Մշակվող անձնական տվյալը պետք է լինի ամբողջական, ճշգրիտ, պարզ և հնարավորինս թարմացված:»: Վերոնշյալի համատեքստում պետք է նկատի ունենալ, որ խիստ նույնականացումը եւ պարզ նույնականացումը տարբերվում են ոչ միայն տեխնիկապես, այլ նաեւ անձնական տվյալների պաշտպանության իրավունքի տեսանկյունից բովանդակային իմաստով. այլ կերպ ասած՝ դրանք համարժեք չեն, իսկ պարզ նույնականացման դեպքում այն ապահովում է ոչ այնքան «նույնականացում», որքան «գրանցում»: Մասնավորապես, ի տարբերություն խիստ նույնականացման, որի դեպքում անհրաժեշտ է ֆիզիկապես հասանելիություն ունենալ անձի նույնականացման քարտին եւ իմանալ դրա ծածկագիրը (PIN)՝ Նախագծով առաջարկվող պարզ նույնականացման համար առաջարկվում է օգտագործել այնպիսի տվյալներ (անուն, ազգանուն հայրանուն, անձը հաստատող փաստաթղթի տվյալներ եւ ՀԾՀ), որոնք բազմաթիվ քաղաքացիական իրավահարաբերությունների շրջանակում հասանելի են անորոշ թվով անձանց՝ ուսումնական հաստատությանը, գործատուին, տարաբնույթ ծառայություններ մատուցողների եւ այլն (հեռախոսահամարը տվյալ պարագայում առհասարակ նույնականացման բեռ չունի, այն հաստատման կոդ ստանալու համար է): Ընդ որում, պարզ նույնականացման դեպքում մեծանում է նաեւ մարդու ինքնության գողության հավանականությունը (кража личности, identity theft), երբ մեկն ավելի մեծ հնարավորություն է ստանում հանդես գալ (տվյալ դեպքում՝ Համակարգում գրանցվել) ուրիշի անունից: Նման պայմաններում, - մի կողմից, եթե ճանապարհային երթևեկության կանոնների խախտման մասին Համակարգով ներկայացված հաղորդմանն ընթացք տալու համար անհրաժեշտ է իսկապես հաստատել հաղորդողի ինքնությունը, ապա Նախագծով առաջարկվող փոփոխությունները խնդրահարույց են անձնական տվյալների մշակման համաչափության (նպատակին հասնելու համար պիտանի միջոց լինելու իմաստով) եւ հավաստիության սկզբունքների տեսանկյունից, - մյուս կողմից, եթե ճանապարհային երթևեկության կանոնների խախտման մասին Համակարգով ներկայացված հաղորդմանն ընթացք տալու համար օրենքով նախատեսված չէ հաղորդողի ինքնության հաստատում, ապա Նախագծով առաջարկվող կարգավորումը խնդրահարույց է անձնական տվյալների մշակման համաչափության (նպատակին հասնելու համար չափավոր միջոց լինելու իմաստով) սկզբունքի տեսանկյունից: Ընդ որում, եթե հաղորդողի ինքնության հաստատումը սահմանված չէ օրենքով, ապա գործող կարգավորումն է խնդրահարույց անձնական տվյալների մշակման օրինականության տեսանկյունից, քանի որ գործող եւ առաջարկվող կարգավորումները (խիստ եւ պարզ նույնականացումները) չեն կարող միաժամանակ իրավաչափ լինել:  Արդյունքում, գտնում ենք, որ առնվազն անհրաժեշտ է բովանդակային (օրենքներին համապատասխանության) իմաստով հիմնավորել Նախագծով առաջարկվող փոփոխությունները՝ միաժամանակ վերանայելով նույնականացման համար նախատեսվող տվյալների շրջանակը, հակառակ պարագայում՝ պահպանել գործող կարգավորումը: | **Չի ընդունվել** 2019 թվականի հոկտեմբերի 10-ին ««Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» օրենքում լրացումներ կատարելու մասին» օրենքի ընդունման արդյունքում՝ այլևս ցանկացած անձ, որն ունի սմարթֆոն, կարող է ներբեռնել համապատասխան բջջային հավելվածը և դրա միջոցով տեսանկարահանել կամ լուսանկարել ճանապարհային երթևեկության կանոնների (ճանապարհային երթևեկության անվտանգության ապահովման բնագավառի օրենսդրության) պահանջների խախտումները և դրանք ուղարկել քննության։ Անձը իր համաձայնությամբ և նախաձեռնությամբ կարող է գրանցվել ու նույնականացվել և՛ «Road Control Armenia» բջջային հավելվածում, և՛ Activesociety.am կայքում, այնուհետև բջային հավելվածի միջոցով արձանագրել խախտումները։ «Անձնական տվյալների պաշտպանության մասին» օրենքի համաձայն՝ անձնական տվյալների մշակումը անկախ իրականացման ձևից և եղանակից (այդ թվում՝ ավտոմատացված, տեխնիկական ցանկացած միջոցներ կիրառելու կամ առանց դրանց) ցանկացած գործողություն կամ գործողությունների խումբ է, որը կապված է անձնական տվյալները հավաքելու կամ ամրագրելու կամ մուտքագրելու կամ համակարգելու կամ կազմակերպելու կամ պահպանելու կամ օգտագործելու կամ վերափոխելու կամ վերականգնելու կամ փոխանցելու կամ ուղղելու կամ ուղեփակելու կամ ոչնչացնելու կամ այլ գործողություններ կատարելու հետ: Անձնական տվյալներ մշակելը օրինական է, եթե տվյալները մշակվել են օրենքի պահանջների պահպանմամբ, և տվյալների սուբյեկտը տվել է իր համաձայնությունը: Տվյալների սուբյեկտի համաձայնությունը համարվում է տրված, և մշակողն այն մշակելու իրավունք ունի, երբ մշակողին հասցեագրած և տվյալների սուբյեկտի ստորագրած փաստաթղթում նշված են անձնական տվյալները, բացառությամբ այն դեպքերի, երբ փաստաթուղթն իր բովանդակությամբ հանդիսանում է անձնական տվյալները մշակելու դեմ առարկություն:  Այսպիսով, հաշվի առնելով այն հանգամանքը, որ Նախագծով նախատեսված կարգավորումների դեպքում անձը (տվյալների սուբյեկտը) պատշաճ կարգով տալիս է իր համաձայնությունը տվյալները մշակելու համար և այն իրականացվելու է օրենքի պահանջների պահպանմամբ, հետևաբար Համակարգի միջոցով տվյալների մշակումը համարվում է օրինական:  Անդրադառնալով համաչափության և հավաստիության սկզբունքներին, հարկ է նշել, որ այս սկզբունքները ևս Նախագծով առաջարկվող կարգավորումների պարագայում պահպանվում են: Տվյալների մշակումը հետապնդում է օրինական նպատակ, դրան հասնելու միջոցները պիտանի են, անհրաժեշտ և չափավոր: Միջոցների պիտանիության, անհրաժեշտության և չափավորության վերաբերյալ հիմնավորումները արտացոլված են Նախագծին կից ներկայացված հիմնավորումներում: Որպես ամփոփում նշենք, որ Նախագծով առաջարկվող կարգավորումների նպատակն է օգտատիրոջ նույնականացման գործընթացը դարձնել ավելի դյուրին՝ ճանապարհային երթևեկության կանոնների խախտումների պատճառով քաղաքացիների կյանքին, առողջությանը, գույքին վրա հասնող հետևանքները նվազեցնելու, վարորդների զգոնությունը և պատասխանատվությունը բարձրացնելու անհրաժեշտությամբ պայմանավորված՝ պարզ նույնականացման միջոցով հաղորդողի ինքնությունը հաստատելու և վերոնշյալ նպատակներին հասնելու համար: Համակարգում մշակվող անձնական տվյալները ամբողջական են, ճշգրիտ, պարզ և հնարավորինս թարմացված: Բացի այդ, հարկ ենք համարում տեղեկացնել նաև, որ գործնականում առկա են հարթակներ, որոնց միջոցով հնարավոր է լինում ապահովել անձանց այլնընտրանքային մուտքը համակարգ առանց նույնականացման քարտի: Այսպես, օրինակ, Հարկադիր կատարումն ապահովող ծառայության պաշտոնական կայքի «Անձնական կաբինետ» բաժնում, e-cadastre.am կայքում գրանցվելու և նույնականացվելու համար, Ոստիկանության «Ճանապարհային ոստիկանություն» ծառայության առցանց հարթակ մուտք գործելու համար բացի eID և mID գործիքակազմերից, որոնք ենթադրում են անձանց խիստ նույնականացում, առկա են նաև գրանցման և նույնականացման, տեղեկատվության ստացման այլընտրանքային՝ պարզ նույնականացման, եղանակներ:  Հաշվի առնելով ողջ վերոգրյալը՝ գտնում ենք, որ Նախագծով առաջարկվող կարգավորումները համապատասխանում են «Անձնական տվյալների պաշտպանության մասին» օրենքով սահմանված պահանջներին: |
|  2. «Անձնական տվյալների պաշտպանության մասին» ՀՀ օրենքի 4-րդ հոդվածի 1-ին մասի համաձայն՝ «1. Անձնական տվյալներ մշակողը պարտավոր է հետևել և ապահովել, որ տվյալները մշակվեն օրենքի պահանջների պահպանմամբ:»: Նույն օրենքի 8-րդ հոդվածի 1-ին մասի համաձայն՝ անձնական տվյալներ մշակելը օրինական է, եթե ի թիվս այլնի ուղղակիորեն նախատեսված է օրենքներով: Վերոնշյալից բխում է, որ անձնական տվյալների մշակման պատշաճ հիմքերի առկայության (ներառյալ՝ տվյալների մշակումն օրենքով նախատեսված լինելու) դեպքում անձնական տվյալներ մշակելիս մշակողը պարտավոր է նաեւ հետեւել եւ ապահովել, որ տվյալները մշակվեն այն պահանջների եւ պայմանների պահպանմամբ եւ այն ձեւով, որը սահմանվել է օրենքով:  ՀՀ կառավարության 2020 թվականի հունիսի 11-ի N 970-Ն որոշման Հավելված 1-ի 1-ին կետի համաձայն՝ Համակարգը կազմված է երեք ենթահամակարգից` 1) բջջային հավելված, 2) խախտումների արձանագրման կենտրոն, 3) որոշումների կառավարում: Նույն որոշման Հավելված 1-ի 4-րդ բաժնում նշվում է նաեւ «activesociety.am» վեբ կայքի մասին, որը մի կողմից նշված չէ որպես Համակարգի մաս, մյուս կողմից չի էլ նույնանում Համակարգի մաս կազմող բջջային հավելվածի հետ, այլ հանդես է գալիս որպես հարթակ՝ բջջային հավելվածի օգտագործման նախապայման հանդիսացող նույնականացումն ապահովելու համար: Վեբ կայքի մասին խոսք չկա նաեւ «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» օրենքում, որում Համակարգը նույնանում է բջջային հավելվածի հետ: Ի տարբերություն գործող կարգավորման՝ Նախագծով առաջարկվող փոփոխություններով «activesociety.am» վեբ կայքի եւ բջջային հավելվածի գործառույթներն, ըստ էության, նույնանում են, այնինչ, վեբ կայքը շարունակում է չհանդիսանալ Համակարգի մաս եւ նախատեսված չլինել օրենքով:  Նման պայմաններում Նախագծի շրջանակներում անհրաժեշտ է վեբ կայքը նախատեսել որպես Համակարգի մաս՝ համապատասխան փոփոխություն իրականացնելով նաեւ «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» օրենքում: | **Չի ընդունվել** «Տեսանկարահանող կամ լուսանկարահանող սարքերով հայտնաբերված ճանապարհային երթևեկության կանոնների խախտումների վերաբերյալ գործերով իրականացվող վարչական վարույթի առանձնահատկությունների մասին» օրենի համաձայն՝ նույն օրենքով կարգավորվում են նաև պետական սեփականություն հանդիսացող հատուկ մշակված համակարգի (Բջջային հավելվածի) օգտագործմամբ հավելվածում գրանցված անձանց կողմից տեխնիկական միջոցով տեսանկարահանված ճանապարհային երթևեկության կանոնների խախտումներով վարչական վարույթների առանձնահատկությունները: Նշված առանձնահատկությունները սահմանող 7.3-րդ հոդվածի 2-րդ մասի համաձայն՝ Բջջային հավելվածի տեխնիկական բնութագիրը (նկարագրությունը, ինտերֆեյսը) և դրանից օգտվելու կարգը սահմանում է Հայաստանի Հանրապետության կառավարությունը: Անձանց կողմից տեխնիկական միջոցով տեսանկարահանված ճանապարհային երթևեկության կանոնների խախտումներով վարչական վարույթների առանձնահատկությունները նախատեսվում են պետական սեփականություն հանդիսացող հատուկ մշակված համակարգ հանդիսացող Բջջային հավելվածի միջոցով, այլ ոչ վեբ կայքի: Վեբ կայքը տվյալ դեպքում օգտագործվում է միայն համակարգում անձի գրանցումը և նույնականացումը ապահովելու համար, այն առանձին հարթակ չէ և չի կարող գործել առանց Բջջային հավելվածի կիրառման: Հետևաբար վեբ կայքի հիշատակումը տվյալ դեպքում պարտադիր չէ, իսկ անձնական տվյալները մշակվում են Բջջային հավելվածի միջոցով, որպիսի հնարավորությունը նախատեսված է օրենքով:  |